Efficacy and safety of flurbiprofen 8.75 mg lozenges in symptom relief of acute sore throat: A systematic review and meta–analysis
Creators: name: Βαλαβάνη, Ευδοξία Θεμιστοκλή
Publisher: name: Aristotle University of Thessaloniki
Year: 2018
Subjects: Φαρυγγίτιδα
Φλουρβιπροφαίνη
Καραμέλες
Pharyngitis
Flurbiprofen
Lozenges

description: ΕΙΣΑΓΩΓΗ: Οι καραμέλες για το λαιμό αποτελούν δημοφιλή θεραπεία για την ανακούφηση της φαρυγγοδυνίας. ΣΚΟΠΟΣ: Η αξιολόγηση της αποτελεσματικότητας και της ασφάλειας των παστιλιών με δραστικό συστατικό 8,75 mg φλουρβιπροφαίνης για την αντιμετώπιση των συμπτωμάτων της οξείας φαρυγγίτιδας. ΜΕΘΟΔΟΛΟΓΙΑ: Διενεργήσαμε μία συστηματική ανασκόπηση και μετα-ανάλυση. Πραγματοποιήσαμε ηλεκτρονική αναζήτηση στις βάσεις δεδομένων MEDLINE, Cochrane Central Register of Controlled Trials (CENTRAL) και EMBASE για μελέτες που δημοσιεύτηκαν από το 1974 έως το Μάρτιο 2018. Επιπλέον, έγινε αναζήτηση σε βάσεις καταχώρησης κλινικών μελετών καθώς και στις βιβλιογραφικές αναφορές των δυνητικά επιλέξιμων μελετών. Συμπεριλάβαμε τυχαιοποιημένες ελεγχόμενες μελέτες οι οποίες σύγκριναν την αποτελεσματικότητα των καραμελών που περιέχουν φλουρβιπροφαίνη με εικονικά φάρμακα (πλασέμπο) σε ασθενείς με πονόλαιμο ο οποίος οφειλόταν σε λοίμωξη του ανωτέρου αναπνευστικού συστήματος. Δύο ανεξάρτητοι αναθεωρητές αξιολόγησαν την επιλεξιμότητα της κάθε αναφοράς βάσει προκαθορισμένων κριτηρίων συμμετοχής. Η στατιστική ανάλυση τόσο των συνεχών όσο και των διακριτών μεταβλητών έγινε χρησιμοποιώντας τη μέθοδο των τυχαίων επιδράσεων. Η συνολική αξιολόγηση των δεδομένων έγινε χρησιμοποιώντας το σύστημα αξιολόγησης GRADE. ΑΠΟΤΕΛΕΣΜΑΤΑ: Πέντε μελέτες, στις οποίες συμμετείχαν συνολικά 1.087 ασθενείς, πληρούσαν τα κριτήρια συμμετοχής στη συστηματική ανασκόπηση και μετα-ανάλυση. Αποδείξαμε ότι οι παστίλιες οι οποίες περιέχουν φλουρβιπροφαίνη ανακουφίζουν αποτελεσματικά μέσα σε δύο ώρες από τα συμπτώματα της οξείας φαρυγγίτιδας: ανακούφιση του πονόλαιμου (SMD 0,52, 95% CI 0,20 - 0,83), φαρυγγοδυνία (SMD -0,53, 95% CI -0,74 - -0,31), δυσκαταποσία (MD -20,80, 95% CI -27,55 - -14,05), αίσθημα διόγκωσης των αμυγδαλών (MD -19,97, 95% CI -26,44 - -13,50). Επίσης, παρατηρήθηκε σημαντική διαφορά στην επίπτωση των ανεπιθύμητων ενεργειών (RR 1,25, 95% CI 1.02 - 1.52), οι οποίες όμως ήταν ήπιες και μπορούσαν να αποδοθούν στην υποκείμενη λοίμωξη του ανωτέρου αναπνευστικού. ΣΥΜΠΕΡΑΣΜΑΤΑ: Οι παστίλιες για το λαιμό με δραστικό συστατικό 8,75 mg φλουρβιπροφαίνης αποτελούν μια αποτελεσματική και ασφαλή επιλογή για την αντιμετώπιση των συμπτωμάτων της οξείας φαρυγγίτιδας.
description: BACKGROUND: Throat lozenges are a popular over-the-counter remedy for sore throat. OBJECTIVE: To assess the efficacy and safety of flurbiprofen 8.75mg lozenges in symptom relief of acute pharyngitis. METHODS: We conducted a systematic review and meta-analysis. We searched through MEDLINE, Cochrane Central Register of Controlled trials (CENTRAL) and EMBASE from year 1974 until March 2018. Search through trial registries and manual search through the reference lists of the potentially eligible reports were also performed. We included randomized controlled trials which compared the effects of flurbiprofen lozenges with placebo lozenges in patients with acute sore throat caused by an upper respiratory tract infection. Selection of eligible studies, data extraction and assessment of risk of bias was done independently and in duplicate. Data synthesis of continuous outcomes was done using the inverse–variance random effects method and the analysis of dichotomous outcomes was conducted using the Mantel–Haenszel random effects model. Overall quality of evidence was rated using GRADE. RESULTS: Five randomized controlled trials, which recruited a total of 1,087 participants, were included. Flurbiprofen 8.75mg lozenges proved more effective than placebo for all reported outcomes over two hours; sore throat pain relief (SMD 0.52, 95% CI 0.20 to 0.83), throat soreness (SMD -0.53, 95% CI -0.74 to -0.31), difficulty swallowing (MD -20.80, 95% CI -27.55 to -14.05) and sensation of swollen throat (MD -19.97, 95% CI -26.44 to -13.50). There was significant difference in the incidence of adverse events (RR 1.25, 95% CI 1.02 to 1.52), but these were mild and could be attributed mainly to the underlying infection of the upper respiratory tract. CONCLUSIONS: Flurbiprofen lozenges are an effective and safe treatment option for relief of sore throat. Physicians can provide patients with flurbiprofen lozenges, thus limiting unnecessary prescription of antibiotics.